Armastatud telenägu Kristel Aaslaid läheb saabuvale suvele vastu tunduvalt kergema ning kahtlemata peegeldub kaalulangus ka kaunitari välimusest. Nimelt tunnistab Aaslaid ajakirja Kroonika veergudel, et antud hetke seisuga on ta kuus kilogrammi alla võtnud ning nendib ka seda, et tema eesmärgiks on kõike tasa ja targu teha. Kristel hakkas trenni tegema ja jälgima ka seda, mida ta sööb. Ka alkoholi tarbimist on naine piirama hakanud. Oma suurimateks lemmikuteks peab Kristel köögivilju – eriti suvikõrvitsat ja paprikat. Kristel sõnab, et ta teadvustab endale, mida ja kui palju ta sööb. Kõik see kokku ongi Kristeli eduka kaalulangetuse salanipiks.